CELEX: 62012TN0319
Language: da
Date: 2012-07-19 00:00:00
Title: Sag T-319/12: Sag anlagt den 19. juli 2012 — Spanien mod Kommissionen

22.9.2012   
            
            
               DA
            
            
               Den Europæiske Unions Tidende
            
            
               C 287/32
            
         Sag anlagt den 19. juli 2012 — Spanien mod Kommissionen
   (Sag T-319/12)
   2012/C 287/60
   Processprog: spansk
   
      Parter
   
   
      Sagsøger: Kongeriget Spanien (ved A. Rubio González)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse K(2012) 3025 endelig af 8. maj 2012 om Spaniens statsstøtte SA. 22668 (C 8/2008 — ex NN 4/2008) til »Ciudad de la Luz SA« annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
               1)
            
            
               Første anbringende om en ukorrekt anvendelse af kriteriet om den private investor, idet Kommissionen ved sin analyse har overskredet sin skønsmargen.
            
         
               2)
            
            
               Andet anbringende om en fejl ved bedømmelsen af statsstøtten, idet Kommissionen ikke har taget hensyn til handlinger i kompleksets tertiære område.
            
         
               3)
            
            
               Tredje anbringende om en manglende begrundelse af den anfægtede afgørelse, idet der i afgørelsen opstilles krav om tilbagesøgning af støtten hos filmproducenterne, selv om analysen intet indeholder om denne formodede støtte.
            
         
               4)
            
            
               Fjerde subsidiære anbringende om en fejl ved bedømmelsen af investeringens forenelighed med retningslinjerne for statsstøtte med regionalt sigte, idet Kommissionen ikke har undersøgt, om den resterende støtte opfylder princippet om den private investor.
            
         
               5)
            
            
               Femte subsidiære anbringende om en manglende begrundelse og en fejl med hensyn til vurderingen af støttens forenelighed henset til den lovgivning, som finder anvendelse på støtte til den audiovisuelle sektor, idet Kommissionen ikke har redegjort for, hvorfor den formodede støtte ikke havde et kulturelt formål.